ai4bharat/Pralekha huggingface dataset:
માનવ સંસાધન વિકાસ મંત્રાલય
નેશનલ ટેસ્ટિંગ એજન્સી એ વિવિધ પરીક્ષાઓ માટે ઓનલાઇન એપ્લિકેશન ફોર્મ્સ ભરવા માટે તારીખો લંબાવી/એમાં ફેરફાર કર્યો
કોવિડ-19 રોગચાળાને કારણે માતાપિતાઓ અને વિદ્યાર્થીઓની મુશ્કેલીઓને ધ્યાનમાં રાખીને કેન્દ્રીય એચઆરડી મંત્રી શ્રી રમેશ પોખરિયાલ ‘નિશંક’એ નેશનલ ટેસ્ટિંગ એજન્સી ને વિવિધ પરીક્ષાઓ માટે ઓનલાઇન એપ્લિકેશન ફોર્મ ભરવા માટેની તારીખો લંબાવવા/સુધારો કરવાની સલાહ આપી હતી. એ મુજબ, નેશનલ ટેસ્ટિંગ એજન્સી વિવિધ પરીક્ષાઓ માટે ઓનલાઇન એપ્લિકેશન ફોર્મ્સને ભરવાની તારીખને લંબાવવામાં આવી છે/એમાં સુધારો કરવામાં આવ્યો છે.
લંબાવેલી/સુધારેલી તારીખો નીચે મુજબ હશે -
|
|
ક્રમ
|
|
પરીક્ષા
|
|
હાલની તારીખો
|
|
સુધારેલી/લંબાવેલી તારીખો|
|
થી
|
|
સુધી
|
|
થી
|
|
સુધી
|
|
01
|
|
નેશનલ કાઉન્સિલ ફોર હોટેલ મેનેજમેન્ટ  જેઇઇ-2020
|
|
01.01.2020
|
|
30.04.2020
|
|
01.03.2020
|
|
15.05.2020
|
|
02
|
|
ઇન્દિરા ગાંધી નેશનલ ઓપન યુનિવર્સિટી માં પીએચ.ડી અને ઓપનમેટ  માટે એડમિશન ટેસ્ટ-2020
|
|
28.02.2020
|
|
30.04.2020
|
|
01.03.2020
|
|
15.05.2020
|
|
03
|
|
ઇન્ડિયન કાઉન્સિલ ઓફ એગ્રિકલ્ચરલ રિસર્ચ -2020
|
|
01.03.2020
|
|
30.04.2020
|
|
01.03.2020
|
|
15.05.2020
|
|
04
|
|
જવાહરલાલ નેહરુ યુનિવર્સિટી એન્ટ્રન્સ એક્ઝામિનેશન -2020
|
|
02.03.2020
|
|
30.04.2020
|
|
02.03.2020
|
|
15.05.2020
|
|
05
|
|
ઓલ ઇન્ડિયા આયુષ પોસ્ટ ગ્રેજ્યુએટ એન્ટ્રન્સ ટેસ્ટ -2020
|
|
01.05.2020
|
|
31.05.2020
|
|
06.05.2020
|
|
05.06.2020
‘’ ઓનલાઇન એપ્લિકેશન ફોર્મ્સ બપોરનાં 4.00 સુધી સ્વીકારવામાં આવશે અને ફી રાત્રે 11.50 સુધી સ્વીકારવામાં આવશે.
પર્યાપ્ત ફીની ચુકવણી ક્રેડિટ/ડેબિટ કાર્ડ/નેટ બેંકિંગ/યુપીઆઈ અને પેટીએમ દ્વારા ચુકવી શકાશે.
15.05.2020 પછી સ્થિતિની સમીક્ષા કર્યા પછી એડમિડ કાર્ડના ડાઉનલોડિંગની સુધારેલી તારીખો અને પરીક્ષાની સુધારેલી તારીખોનું વિગતવાર શીડ્યુલ સંબંધિત વેબસાઇટ અને www.nta.ac.in પર અલગથી રજૂ થશે.
એનટીએ શૈક્ષણિક કેલેન્ડર અને શીડ્યુલનું મહત્ત્વ સમજે છે, પણ વિદ્યાર્થીઓ સહિત દેશના તમામ નાગરિકોની સુખાકારીને લઈને ચિંતિત પણ છે.
વિદ્યાર્થીઓ અને માતાપિતાઓને પરીક્ષા વિશે ચિંતા ન કરે એવી અપેક્ષા એનટીએ રાખે છે. ઉપરાંત માતાપિતાઓને યુવાન વિદ્યાર્થીઓને આ સમયનો ઉપયોગ પરીક્ષાની તૈયારી કરવામાં અને જો શિક્ષણમાં ઓછી સમજણ હોય, તો એને વધારવામાં મદદરૂપ થવા ધ્યાન કેન્દ્રિત કરવામાં મદદરૂપ થવા વિનંતી કરે છે. એનટીએ વિદ્યાર્થીઓને લેટેસ્ટ ડેવલપમેન્ટ વિશે અપડેટ રાખશે અને સમય સાથે ફેરફારો વિશે માહિતી આપશે.
ઉમેદવારો અને તેમના માતાપિતાઓને લેટેસ્ટ અપડેટ માટે સંબંધિત પરીક્ષાની વેબસાઇટ અને www.nta.ac.inની મુલાકાત લેતા રહેવાની સલાહ આપે છે.
ઉમેદવારો વધુ કોઈ પણ સ્પષ્ટતા માટે 8287471852, 8178359845, 9650173668, 9599676953, 8882356803 પર સંપર્ક કરી શકે છે.
GP/DS
(
પ્રધાનમંત્રીનું કાર્યાલય
પીએમ 24 સપ્ટેમ્બરે નવ વંદે ભારત એક્સપ્રેસને લીલી ઝંડી આપશે
આ નવ નવી વંદે ભારત ટ્રેનો અગિયાર રાજ્યોમાં કનેક્ટિવિટી વધારશે
વંદે ભારત કનેક્ટિવિટી મેળવવા માટે પુરી, મદુરાઈ અને તિરુપતિ જેવા મહત્વના ધાર્મિક સ્થળોને સાંકળશે
ટ્રેનો તેમના સંચાલનના રૂટ પર સૌથી ઝડપી હશે અને મુસાફરોનો નોંધપાત્ર સમય બચાવશે
નવી ટ્રેનો મુસાફરોને વિશ્વસ્તરીય અનુભવ પ્રદાન કરવા અને પ્રવાસનને વેગ આપવા માટે છે
પ્રધાનમંત્રી શ્રી નરેન્દ્ર મોદી 24મી સપ્ટેમ્બર 2023ના રોજ બપોરે 12:30 વાગ્યે વીડિયો કોન્ફરન્સિંગ દ્વારા નવ વંદે ભારત ટ્રેનોને લીલી ઝંડી આપશે.
આ નવી વંદે ભારત ટ્રેનો સમગ્ર દેશમાં કનેક્ટિવિટી સુધારવા અને રેલ મુસાફરોને વિશ્વસ્તરીય સુવિધાઓ પૂરી પાડવાના પ્રધાનમંત્રીના વિઝનને સાકાર કરવા તરફ એક પગલું છે. જે નવી ટ્રેનોને ફ્લેગ ઓફ કરવામાં આવશે તે છે:
ઉદયપુર - જયપુર વંદે ભારત એક્સપ્રેસ
તિરુનેલવેલી-મદુરાઈ-ચેન્નાઈ વંદે ભારત એક્સપ્રેસ
હૈદરાબાદ-બેંગલુરુ વંદે ભારત એક્સપ્રેસ
વિજયવાડા - ચેન્નાઈ  વંદે ભારત એક્સપ્રેસ
પટના-હાવડા વંદે ભારત એક્સપ્રેસ
કાસરગોડ - તિરુવનંતપુરમ વંદે ભારત એક્સપ્રેસ
રાઉરકેલા - ભુવનેશ્વર - પુરી વંદે ભારત એક્સપ્રેસ
રાંચી-હાવડા વંદે ભારત એક્સપ્રેસ
જામનગર-અમદાવાદ વંદે ભારત એક્સપ્રેસ
આ નવ ટ્રેનો રાજસ્થાન, તમિલનાડુ, તેલંગાણા, આંધ્રપ્રદેશ, કર્ણાટક, બિહાર, પશ્ચિમ બંગાળ, કેરળ, ઓડિશા, ઝારખંડ અને ગુજરાત જેવા અગિયાર રાજ્યોમાં કનેક્ટિવિટી વધારશે.
આ વંદે ભારત ટ્રેનો તેમના સંચાલનના રૂટ પર સૌથી ઝડપી ટ્રેન હશે અને મુસાફરોનો નોંધપાત્ર સમય બચાવવામાં મદદ કરશે. રૂટ પરની વર્તમાન સૌથી ઝડપી ટ્રેનની સરખામણીમાં, રાઉરકેલા-ભુવનેશ્વર-પુરી વંદે ભારત એક્સપ્રેસ અને કાસરગોડ-તિરુવનંતપુરમ વંદે ભારત એક્સપ્રેસ લગભગ 3 કલાક જેટલી ઝડપી હશે; હૈદરાબાદ-બેંગલુરુ વંદે ભારત એક્સપ્રેસ 2.5 કલાકથી વધુ; તિરુનેલવેલી-મદુરાઈ- ચેન્નાઈ વંદે ભારત એક્સપ્રેસ 2 કલાકથી વધુ; રાંચી-હાવડા વંદે ભારત એક્સપ્રેસ, પટના-હાવડા વંદે ભારત એક્સપ્રેસ અને જામનગર-અમદાવાદ વંદે ભારત એક્સપ્રેસ લગભગ 1 કલાક; અને ઉદયપુર - જયપુર વંદે ભારત એક્સપ્રેસ લગભગ અડધો કલાક ઝડપી હશે.
દેશભરમાં મહત્વપૂર્ણ ધાર્મિક સ્થળોની કનેક્ટિવિટી સુધારવાના પ્રધાનમંત્રીના વિઝનને અનુરૂપ, રાઉરકેલા-ભુવનેશ્વર-પુરી વંદે ભારત એક્સપ્રેસ અને તિરુનેલવેલી-મદુરાઈ-ચેન્નાઈ વંદે ભારત એક્સપ્રેસ પુરી અને મદુરાઈના મહત્વપૂર્ણ ધાર્મિક નગરોને જોડશે. ઉપરાંત, વિજયવાડા-ચેન્નાઈ વંદે ભારત એક્સપ્રેસ રેનિગુંટા માર્ગે ચાલશે અને તિરુપતિ યાત્રાધામ કેન્દ્રને કનેક્ટિવિટી પ્રદાન કરશે.
આ વંદે ભારત ટ્રેનોની રજૂઆત દેશમાં રેલ સેવાના નવા ધોરણની શરૂઆત કરશે. કવચ ટેક્નોલોજી સહિતની વિશ્વસ્તરીય સુવિધાઓ અને અદ્યતન સલામતી સુવિધાઓથી સજ્જ આ ટ્રેનો સામાન્ય લોકો, વ્યાવસાયિકો, ઉદ્યોગપતિઓ, વિદ્યાર્થી સમુદાય અને પ્રવાસીઓને મુસાફરીના આધુનિક, ઝડપી અને આરામદાયક માધ્યમો પ્રદાન કરવાની દિશામાં મહત્ત્વનું પગલું હશે.
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
મંત્રીમંડળ
કેન્દ્રીય મંત્રીમંડળે ભારત અને એન્ટિગુઆ અને બાર્બુડા વચ્ચે ડિજિટલ ટ્રાન્સફોર્મેશન માટે પોપ્યુલેશન સ્કેલ પર અમલમાં આવેલ સફળ ડિજિટલ સોલ્યુશન્સ શેર કરવાના ક્ષેત્રમાં સહયોગ પરના એમઓયુ પર હસ્તાક્ષર કરવાની મંજૂરી આપી
માનનીય પ્રધાનમંત્રી શ્રીની અધ્યક્ષતામાં કેન્દ્રીય મંત્રીમંડળે 13મી જૂન 2023ના રોજ ભારતના ઈલેક્ટ્રોનિક્સ અને ઈન્ફોર્મેશન ટેક્નોલોજી મંત્રાલય અને એન્ટિગુઆ અને બાર્બુડાના માહિતી, સંદેશાવ્યવહાર તકનીકો, ઉપયોગિતા અને ઊર્જા મંત્રાલય વચ્ચે ડિજિટલ ટ્રાન્સફોર્મેશન માટે પોપ્યુલેશન સ્કેલ પર અમલીકૃત સફળ ડિજિટલ સોલ્યુશન્સ શેર કરવાના ક્ષેત્રમાં સહકાર પર સમજૂતી કરાર  પર હસ્તાક્ષરને મંજૂરી આપી.
એમઓયુ બંને દેશની ડિજિટલ પરિવર્તન પહેલના અમલીકરણમાં ગાઢ સહકાર અને અનુભવોના વિનિમય અને ડિજિટલ ટેક્નોલોજી-આધારિત સોલ્યુશન્સ  ને પ્રોત્સાહન આપવાનો ઇરાદો ધરાવે છે. એમઓયુ આઇટી ક્ષેત્રે રોજગારની તકો તરફ દોરી જતા સુધારેલા સહયોગની કલ્પના કરે છે.
એમઓયુ પક્ષકારોના હસ્તાક્ષરની તારીખથી અમલમાં આવશે અને તે 3 વર્ષના સમયગાળા માટે અમલમાં રહેશે.
ડિજિટલ પબ્લિક ઈન્ફ્રાસ્ટ્રક્ચર  ના ક્ષેત્રમાં G2G અને B2B બંને દ્વિપક્ષીય સહકારને વધારવામાં આવશે. આ એમઓયુમાં વિચારવામાં આવેલી પ્રવૃત્તિઓને તેમના વહીવટીતંત્રના નિયમિત સંચાલન ફાળવણી દ્વારા ધિરાણ આપવામાં આવશે.
MeitY ICT ડોમેનમાં દ્વિપક્ષીય અને બહુપક્ષીય સહકારને પ્રોત્સાહન આપવા માટે સંખ્યાબંધ દેશો અને બહુપક્ષીય એજન્સીઓ સાથે સહયોગ કરી રહ્યું છે. આ સમયગાળા દરમિયાન, MeitY એ ICT ડોમેનમાં સહકાર અને માહિતીના આદાન-પ્રદાનને પ્રોત્સાહન આપવા માટે વિવિધ દેશોની તેના સમકક્ષ સંસ્થાઓ/ એજન્સીઓ સાથે એમઓયુ/એમઓસી/કરાર કર્યા છે. આ દેશને ડિજિટલી સશક્ત સમાજ અને જ્ઞાન અર્થતંત્રમાં પરિવર્તિત કરવા માટે ભારત સરકાર દ્વારા લેવામાં આવેલી વિવિધ પહેલ જેમ કે ડિજિટલ ઈન્ડિયા, આત્મનિર્ભર ભારત, મેક ઈન ઈન્ડિયા વગેરે સાથે સુસંગત છે. આ બદલાતા દૃષ્ટાંતમાં, પરસ્પર સહકાર વધારવાના ઉદ્દેશ્ય સાથે વ્યાપાર તકો શોધવા, શ્રેષ્ઠ પ્રથાઓની વહેંચણી અને ડિજિટલ ક્ષેત્રમાં રોકાણ આકર્ષવાની નિકટવર્તી જરૂરિયાત છે.
છેલ્લા કેટલાક વર્ષોમાં, ભારતે ડિજિટલ પબ્લિક ઈન્ફ્રાસ્ટ્રક્ચર  ના અમલીકરણમાં તેનું નેતૃત્વ દર્શાવ્યું છે અને COVID રોગચાળા દરમિયાન પણ લોકોને સફળતાપૂર્વક સેવાઓ પ્રદાન કરી છે. પરિણામે, ઘણા દેશોએ ભારતના અનુભવોમાંથી શીખવા અને ભારતના અનુભવોમાંથી શીખવા માટે ભારત સાથે એમઓયુ કરવામાં રસ દાખવ્યો છે.
ઈન્ડિયા સ્ટેક સોલ્યુશન્સ એ જાહેર સેવાઓની ઍક્સેસ અને ડિલિવરી પ્રદાન કરવા માટે વસ્તીના ધોરણે ભારત દ્વારા વિકસિત અને અમલમાં મૂકાયેલ DPls છે જેનો હેતુ અર્થપૂર્ણ કનેક્ટિવિટી પ્રદાન કરવાનો, ડિજિટલ સમાવેશને પ્રોત્સાહન આપવાનો અને જાહેર સેવાઓની સીમલેસ ઍક્સેસને સક્ષમ કરવાનો છે. આ ઓપન ટેક્નોલોજીઓ પર બનેલ છે, ઇન્ટરઓપરેબલ છે અને ઉદ્યોગ અને સમુદાયની ભાગીદારીનો ઉપયોગ કરવા માટે રચાયેલ છે જે નવીનતાને પ્રોત્સાહન આપે છે. જો કે, દરેક દેશને DPI બનાવવા માટે અનન્ય જરૂરિયાતો અને પડકારો હોય છે, જો કે મૂળભૂત કાર્યક્ષમતા સમાન છે, જે વૈશ્વિક સહયોગ માટે પરવાનગી આપે છે.
CB/GP/JD
(
સ્વાસ્થ્ય અને પરિવાર કલ્યાણ મંત્રાલય
મંત્રીમંડળ દ્વારા આરોગ્ય અને ચિકિત્સાના ક્ષેત્રમાં સહયોગ અંગે ભારત અને ડેનમાર્ક વચ્ચે સમજૂતી કરાર  ને મંજૂરી આપવામાં આવી
પ્રધાનમંત્રી શ્રી નરેન્દ્ર મોદીની અધ્યક્ષતાવાળી મંત્રીમંડળની બેઠકમાં ભારતના આરોગ્ય અને કુટુંબ કલ્યાણ મંત્રાલય અને ડેનમાર્કના આરોગ્ય મંત્રાલય વચ્ચે આરોગ્ય અને ચિકિત્સાના ક્ષેત્રમાં સહકાર અંગેના સમજૂતીકરારને મંજૂરી આપવામાં આવી છે.
લાભો:
આ દ્વિપક્ષીય સમજૂતી કરાર ભારતના આરોગ્ય અને કુટુંબ કલ્યાણ મંત્રાલય અને ડેનમાર્કના આરોગ્ય મંત્રાલય વચ્ચે આરોગ્ય ક્ષેત્રે સંયુક્ત પહેલ અને તકનીકી વિકાસ દ્વારા સહકારને પ્રોત્સાહિત કરશે. તે ભારત અને ડેનમાર્ક વચ્ચે દ્વિપક્ષીય સંબંધોને મજબૂત બનાવશે.
દ્વિપક્ષીય સમજૂતીકરાર ભારતના આરોગ્ય અને પરિવાર કલ્યાણ મંત્રાલય અને ડેનમાર્કના આરોગ્ય મંત્રાલય વચ્ચે સંયુક્ત પહેલ અને આરોગ્ય ક્ષેત્રે સંશોધનના વિકાસ દ્વારા સહકારને પ્રોત્સાહિત કરશે. આનાથી બંને દેશોના લોકોની જાહેર આરોગ્યની સ્થિતિમાં સુધારો થશે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 144
નાણા મંત્રાલય
કેન્દ્ર સરકારે ઋણ પેટે રૂપિયા 6000 કરોડ લઈને સ્પેશિયલ બોરોઈંગ વિન્ડો હેઠળ જીએસટી વળતરના ભાગરૂપે 16 રાજ્યોને પ્રથમ હપ્તા સ્વરૂપે હસ્તાંતરીત કર્યા
ભારત સરકારે વર્ષ 2020 - 2021 દરમિયાન જીએસટીના વકરામાં થતાં ઘટાડાને દૂર કરવા માટે વિશેષ ઋણ લેવાની વિંડો વિકસિત કરી છે. 21 રાજ્યો અને 2 કેન્દ્રશાસિત પ્રદેશોએ નાણાં મંત્રાલય જોડે સંકલન કરીને સળંગ ઋણ લેવા માટે આ વિશેષ વિન્ડોનો વિકલ્પ પસંદ કર્યો છે
તેમાંથી, પાંચ રાજ્યોને જીએસટી વળતરના ભાગરૂપે કોઈ ઘટાડો જોવા નહતો મળ્યો. આજે કેન્દ્ર સરકારે આંધ્ર પ્રદેશ, આસામ, બિહાર, ગોવા, ગુજરાત, હરિયાણા, હિમાચલ પ્રદેશ, કર્ણાટક, મધ્યપ્રદેશ, મહારાષ્ટ્ર, મેઘાલય, ઓડિશા, તામિલનાડુ, ત્રિપુરા, ઉત્તર પ્રદેશ, ઉત્તરાખંડ અને 2 કેન્દ્રશાસિત પ્રદેશ: દિલ્હી અને જમ્મુ-કાશ્મીર જેવા 16 રાજ્યોના ખાતામાં પ્રથમ હપ્તા સ્વરૂપે રૂ 6000 કરોડ ઋણ સ્વરૂપે લીધા અને હસ્તાંતરિત કર્યા
આ ઋણ 5.19 ટકાના વ્યાજ દરે લેવામાં આવ્યું છે જેનો હેતુ રાજ્યોને દર સપ્તાહે 6000 કરોડ રૂપિયા ચૂકવવાનો છે. ઋણનો સમયગાળો વ્યાપક રૂપે 3 થી 5 વર્ષના સમયગાળામાં રહેવાની ધારણા છે.
SD/GP/BT
(
નાણા મંત્રાલય
CGST, અમદાવાદ દક્ષિણ કમિશનરેટ દ્વારા GST કાયદા હેઠળ ધરપકડ
CGST અમદાવાદ દક્ષિણ કમિશનરેટની પ્રિવેન્ટિવ વિંગે એવી કંપનીઓ સામે તપાસ શરૂ કરી છે જે માલની વાસ્તવિક રસીદ વિના છેતરપિંડીયુક્ત ઇનપુટ ટેક્સ ક્રેડિટની ઉપલબ્ધતા અને ઉપયોગ સાથે સંકળાયેલી છે. આ કંપનીઓ મુખ્યત્વે ભંગારના વેપાર સાથે સંકળાયેલી હતી. તપાસ દરમિયાન, એવું જાણવા મળ્યું છે કે અસ્તિત્વમાં ન હોય તેવી/બિન-ફંક્શનલ ફર્મ્સની એક જાળ છે જે કંપનીઓની શ્રેણી મારફતે ઇન્વૉઇસને રૂટ કરીને નકલી ઇનપુટ ટેક્સ ક્રેડિટ પાસ કરવામાં સામેલ છે.
2. તપાસ દરમિયાન, રૂ. 36.95 કરોડની GST ચોરી જેનું કરપાત્ર મૂલ્ય રૂ. 205.27 કરોડની 10 બિન-અસ્તિત્વ ધરાવતી/કાલ્પનિક કંપનીઓનો પર્દાફાશ કરવામાં આવ્યો છે. વધુમાં, M/s આશાપુરા ટ્રેડર્સના માલિક, શ્રી વિહોલ જગતસિંહ વિરમજીની રૂ.7.22 કરોડની નકલી ઇનપુટ ટેક્સ ક્રેડિટ મેળવવા અને તેનો ઉપયોગ કરવા બદલ 29.05.2023ના રોજ ધરપકડ કરવામાં આવી હતી અને 30.05.2023ના રોજ માનનીય એડિશનલ ચીફ મેટ્રોપોલિટન મેજિસ્ટ્રેટ કોર્ટ, અમદાવાદ સમક્ષ રજૂ કરવામાં આવ્યા હતા. કોર્ટે 13.06.2023 સુધી તેની ન્યાયિક કસ્ટડીનો આદેશ આપ્યો છે.
3. વધુમાં, નકલી GST નોંધણીઓ સામે ઓલ ઈન્ડિયા સ્પેશિયલ ડ્રાઈવ છે
હાલમાં શંકાસ્પદ/બનાવટી નોંધણીઓ શોધવા માટે હાથ ધરવામાં આવી રહી છે. CGST અમદાવાદ દક્ષિણ કમિશ્નરેટ બિન-અસ્તિત્વ ધરાવતી અને બનાવટી કંપનીઓને સંડોવતા ઈનપુટ ટેક્સ ક્રેડિટની છેતરપિંડીની ઉપલબ્ધતા અને ઉપયોગ સાથે સંકળાયેલા સિન્ડિકેટ અને જૂથો પર સક્રિયપણે દેખરેખ રાખે છે જે GSTની મોટી ચોરી તરફ દોરી જાય છે. કમિશનરેટે અત્યાર સુધીમાં નાણાકીય વર્ષ 2023-24 દરમિયાન ચાર વ્યક્તિઓની ધરપકડ કરી છે, જેઓ ઇનપુટ ટેક્સ ક્રેડિટની છેતરપિંડીની ઉપલબ્ધતા અને ઉપયોગ સાથે સંકળાયેલા હતા.
YP/GP/JD
(Visitor Counter : 126
પ્રધાનમંત્રીનું કાર્યાલય
પ્રધાનમંત્રીએ પૂર્વ ધારાસભ્ય શ્રી ઉરીમાજાલુ કે. રામા ભટના નિધન પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ પૂર્વ ધારાસભ્ય શ્રી ઉરીમાજાલુ કે. રામા ભટના નિધન પર શોક વ્યક્ત કર્યો છે. એક ટ્વિટમાં, વડા પ્રધાને કહ્યું; "જનસંઘ અને ભાજપના ઈતિહાસમાં, ઉરીમાજાલુ કે. રામા ભટજી જેવા દિગ્ગજ વ્યક્તિઓનું વિશેષ સ્થાન છે. તેમણે કર્ણાટકમાં અમારી પાર્ટીને મજબૂત કરવા માટે ખંતપૂર્વક કામ કર્યું અને લોકોની વચ્ચે અથાક સેવા કરી. તેમના નિધનથી હું દુઃખી છું. તેમના પરિવાર પ્રત્યે સંવેદના ઓમ શાંતિ."
SD/GP/NP
(
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 193..53 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 14.03 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં COVID-19 રસીકરણની ગતિને વેગ આપવા અને વિસ્તરણ કરવા માટે પ્રતિબદ્ધ છે. રાષ્ટ્રવ્યાપી COVID-19 રસીકરણ 16મી જાન્યુઆરી 2021ના રોજ શરૂ થયું. COVID-19 રસીકરણના સાર્વત્રિકકરણનો નવો તબક્કો 21મી જૂન 2021થી શરૂ થયો. વધુ રસીઓની ઉપલબ્ધતા, રાજ્યોમાં રસીની આગોતરી દૃશ્યતા અને કેન્દ્રશાસિત પ્રદેશોમાં ઉપલબ્ધતા દ્વારા રસીકરણ અભિયાનને વેગ આપવામાં આવ્યો છે. તેમના દ્વારા બહેતર આયોજનને સક્ષમ કરવું, અને રસીની સપ્લાય ચેઇનને સુવ્યવસ્થિત કરવી.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,93,53,58,865
|
|
બાકી ઉપલબ્ધ
|
|
14,03,82,730
ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 193.53 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 14.03 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 95
પ્રધાનમંત્રીનું કાર્યાલય
પ્રધાનમંત્રીએ જુનિયર વર્લ્ડ રેસલિંગ ચેમ્પિયનશિપ 2021માં મેડલ જીતવા બદલ કુસ્તીબાજોને અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ જુનિયર વર્લ્ડ રેસલિંગ ચેમ્પિયનશિપ 2021માં મેડલ જીતવા બદલ કુસ્તીબાજોને અભિનંદન પાઠવ્યા છે.
એક ટ્વિટમાં પ્રધાનમંત્રીએ કહ્યું;
"પ્રતિભાશાળી કુસ્તીબાજોને વધુ શક્તિ મળે! જુનિયર વર્લ્ડ રેસલિંગ ચેમ્પિયનશિપ 2021માં આપણી પુરુષ અને મહિલા ટુકડી 4 સિલ્વર સહિત કુલ 11 મેડલ સાથે પરત ફરી છે. ટીમને સફળતા માટે અભિનંદન અને તેમના ભવિષ્યના પ્રયાસો માટે શુભેચ્છાઓ."
SD/GP/BT
(
પ્રધાનમંત્રીનું કાર્યાલય
પીએમએ 'ઇન્ફ્રા ગતિના 8 વર્ષ'ની વિગતો શેર કરી
પ્રધાનમંત્રી શ્રી નરેન્દ્ર મોદીએ #8YearsOfInfraGati હેશટેગ હેઠળ સરકારના 8 વર્ષ દરમિયાન માળખાગત વિકાસની વિગતો શેર કરી છે.
પ્રપધાનમંત્રીએ ટ્વીટ કર્યું:
"વધુ સારી એર કનેક્ટિવિટી.
મેટ્રો પરિવહન સાથે વધુ શહેરો.
ઇન્ફ્રા માટે રેકોર્ડ પુશ.
રેલવેનું આધુનિકીકરણ.
ભારત આપણા લોકો માટે નેક્સ્ટ જનરેશન ઇન્ફ્રા કેવી રીતે બનાવી રહ્યું છે તેની એક ઝલક અહીં છે. #8YearsOfInfraGati”
“છેલ્લા આઠ વર્ષોમાં ઈન્ફ્રાસ્ટ્રક્ચર સેક્ટરમાં ઝડપી વૃદ્ધિ નવા ભારતની તાકાત દર્શાવે છે. રોડ, એરપોર્ટ, રેલ ઈન્ફ્રાસ્ટ્રક્ચર અને બંદરોના નિર્માણની સાથે સાથે આજે પીએમ ગતિ શક્તિ દ્વારા આ ક્ષેત્રને નવી ગતિ મળી રહી છે. #8YearsOfInfraGati"
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
આર્થિક બાબતો પર મંત્રીમંડળીય સમિતિ
કેન્દ્રીય મંત્રીમંડળે સરકારી કંપનીઓને બિન-કાર્યરત કોલસાની ખાણોને દંડ વિના પરત સોંપવા માટે વન-ટાઇમ વિન્ડો આપવાની મંજૂરી આપી
જાહેર ક્ષેત્રના એકમો પાસેની કેટલીક કોલસાની ખાણો છૂટી થશે અને હાલની હરાજી નીતિ મુજબ તેની હરાજી કરવામાં આવશે
પ્રધાનમંત્રી શ્રી નરેન્દ્ર મોદીની અધ્યક્ષતામાં આર્થિક બાબતોની કૅબિનેટ સમિતિએ આજે કેન્દ્રીય અને રાજ્યના પીએસયુ-જાહેર ક્ષેત્રના એકમોને બિન-કાર્યરત ખાણોને દંડ વિના  અને કોઇ પણ કારણ જણાવ્યા વિના પોતાનો કબજો છોડી દેવા માટે વન-ટાઇમ વિન્ડો પ્રદાન કરવા માટેની કોલસા મંત્રાલયની દરખાસ્તને મંજૂરી આપી છે. આનાથી એવી ઘણી કોલસાની ખાણો છૂટી શકે છે જેમાં ખાણોની ફાળવણી કરવામાં આવી હોય એવા હાલના સરકારી પીએસયુ એને વિકસાવવાની સ્થિતિમાં નથી અથવા તેમાં રસ નથી અને હાલની હરાજી નીતિ મુજબ તેની હરાજી થઈ શકે છે. ફાળવણી થયેલી સરકારી કંપનીઓને મંજૂર શરણાગતિ નીતિના પ્રકાશનની તારીખથી કોલસાની ખાણોને પરત સોંપી દેવા માટે ત્રણ મહિનાનો સમય આપવામાં આવશે.
2014માં સુપ્રીમ કૉર્ટ દ્વારા કોલ બ્લોક્સ રદ થયા પછી, થર્મલ પાવર પ્લાન્ટ્સને કોલસાના પુરવઠામાં તાત્કાલિક વિક્ષેપ અટકાવવા માટે, સરકારે ફાળવણીના રૂટ વડે રાજ્ય અને કેન્દ્રીય સરકારી એકમોને ઘણા રદ કરાયેલા કોલ બ્લોક્સ ફાળવ્યા છે. ફાળવણીનો માર્ગ ઝડપી હતો અને એવી અપેક્ષા રાખવામાં આવી હતી કે સરકારી GENCOની કોલસાની જરૂરિયાત તે બ્લોક્સમાંથી પૂરી કરવામાં આવશે. રાજ્ય/કેન્દ્રીય PSUs દ્વારા ચૂકવવાપાત્ર આવકનો હિસ્સો ખાનગી ક્ષેત્ર, જેમણે બોલી લગાવવાની હોય છે, એનાથી વિરુદ્ધ પ્રતિ ટનના આધારે નક્કી કરવામાં આવે છે. તે સમયે કોલસાના બ્લોકની ફાળવણીના સંદર્ભમાં જોતાં, કોલસાના બ્લોકનાં સંચાલન માટે ટાઇમ લાઇન માટેની શરતો ખૂબ જ કડક અને મક્કમ હતી, જેમાં ફાળવણી મેળવવામાં સફળ થનાર અથવા નામાંકિત સત્તાધિકારી બેમાંથી એકેયને કોઈ સળવળાટ કે આમતેમ થવાનો કોઇ અવકાશ ન હતો. કોલસાની ખાણોનાં સંચાલનમાં વિલંબ માટે દંડને કારણે વિવાદો અને કૉર્ટ કેસ થયા છે.
ડિસેમ્બર-2021 સુધી, સરકારી કંપનીઓને ફાળવવામાં આવેલી 73 કોલસાની ખાણોમાંથી 45 ખાણો બિનકાર્યરત રહી અને 19 કોલસાની ખાણોના કિસ્સામાં ખાણકામની કામગીરી શરૂ કરવાની નિયત તારીખ પૂરી થઈ ગઈ છે. વિલંબ ફાળવણી મેળવનારનાં નિયંત્રણની બહારનાં વિવિધ કારણોને કારણે થયો હતો, ઉદાહરણ તરીકે, કાયદો અને વ્યવસ્થાના મુદ્દાઓ; અગાઉ જે જાહેર કરવામાં આવ્યું હતું તેનાથી જંગલના વિસ્તારમાં વધારો; જમીન સંપાદન સામે જમીન ધારકોનો પ્રતિકાર; કોલસાનાં સંસાધનોની ઉપલબ્ધતાના સંદર્ભમાં ભૂસ્તરશાસ્ત્રીય આંચકાઓ.
કોલસા ક્ષેત્ર દેશ માટે ઊર્જા સુરક્ષાની ચાવી છે. મંજૂરીમાં, સારી ગુણવત્તાના કોલ બ્લોક્સ કે જે વહેલા ફાળવવામાં આવ્યા હતા તે તકનીકી મુશ્કેલીઓ દૂર કરીને અને સીમાઓને સમાયોજિત કર્યા પછી ઝડપથી રીસાયકલ કરી શકાય છે અને તાજેતરમાં શરૂ કરાયેલ કોમર્શિયલ કોલસાની ખાણોની હરાજી નીતિ હેઠળ રસ ધરાવતા પક્ષોને ઓફર કરી શકાય છે. કોલસાના બ્લોક્સ વહેલા કાર્યરત થવાથી રોજગારી પૂરી પડાશે, રોકાણને વેગ મળશે, દેશના પછાત વિસ્તારોના આર્થિક વિકાસમાં ફાળો આપશે, મુકદ્દમા ઘટશે અને દેશમાં કોલસાની આયાતમાં ઘટાડા તરફ દોરી બિઝનેસ કરવામાં સરળતાને પ્રોત્સાહન આપશે.
SD/GP/JD
(
ગૃહ મંત્રાલય
ચક્રાવાતી તોફાન ‘નિસર્ગ’ અંગેની પૂર્વ તૈયારીઓનું અવલોકન કરવા માટે NCMCની બેઠક યોજાઇ
કેબિનેટ સચિવ શ્રી રાજીવ ગૌબાની અધ્યક્ષતામાં રાષ્ટ્રીય આપત્તિ વ્યવસ્થાપન સમિતિ ની બીજી બેઠક યોજાઇ હતી. ચક્રાવાતી તોફાન ‘નિસર્ગ’નો સામનો કરવા માટે રાજ્યો અને કેન્દ્રીય મંત્રાલયો/ એજન્સીઓની પૂર્વતૈયારીએનું અવલોકન કરવા માટે આ બેઠક યોજવામાં આવી હતી.
ભારતીય હવામાન ખાતા એ જણાવ્યું હતું કે, તીવ્ર ચક્રાવાતી તોફાન 3 જૂને બપોર પછી/ સાંજે મહારાષ્ટ્રના દરિયાકાંઠા પર ત્રાટકે તેવી સંભાવના છે. આ ચક્રાવાતી તોફાનમાં 100-110 કિમી પ્રતિ કલાકની ઝડપે પવન ફુંકાશે અને તેની મહત્તમ ઝડપ 120 કિમી પ્રતિ કલાક થઇ શકે છે. સાથે સાથે રાજ્યમાં દરિયાકાંઠાના જિલ્લાઓમાં વરસાદ પડવાની તેમજ દરિયામાં 1-2 મીટર ઊંચા મોજા ઉછળવાની સંભાવના પણ છે.
આ ચક્રાવાતની અસર મહારાષ્ટ્રમાં રાયગડ, મુંબઇ, થાણે અને પાલઘર તેમજ ગુજરાતમાં વલસાડ, નવસારી, સુરત, ભાવનગર અને ભરૂચ જિલ્લામાં અને દમણ, દાદરા અને નગર હવેલી કેન્દ્ર શાસિત પ્રદેશમાં જોવા મળે તેવી શક્યતા છે.
રાજ્ય સરકારો/ કેન્દ્ર શાસિત પ્રદેશોએ NCMCએ આ અગાઉથી તૈયારીઓ કરી તેની પ્રશંસા કરી હતી. તેમણે ખાતરી આપી હતી કે, તેમની પાસે આવશ્યક ચીજવસ્તુઓનો જથ્થો પૂરતા પ્રમાણમાં છે અને તમામ ઇમરજન્સી સેવાઓ માટે પણ તૈયારીઓ કરી લેવામાં આવી છે. જથ્થાબંધ SMS સુવિધા ટેલિકોમ વિભાગ દ્વારા પૂરી પાડવામાં આવી છે જેની મદદથી સંભવિત અસરગ્રસ્ત વિસ્તારોના રહેવાસીઓને સતર્ક કરવામાં આવે છે અને લોકોના સ્થળાંતરણની કામગીરી પણ ચાલી રહી છે.
NDRF દ્વારા રાજ્યો અને કેન્દ્ર શાસિત પ્રદેશોમાં 40 ટીમો તૈનાત કરવામાં આવી છે અને વધારાની ટીમોને પણ એરલિફ્ટ કરવામાં આવી છે. સૈન્ય અને નૌસેના દ્વારા બચાવ અને રાહતની ટીમોને નૌસેના અને એરફોર્સના જહાજ અને વિમાનો સાથે પણ સ્ટેન્ડબાય સ્થિતિમાં રાખવામાં આવી છે. કોસ્ટગાર્ડના જહાજો પહેલાંથી જ દરિયામાં માછીમારીને બચાવવાની કામગીરીમાં લાગી ગયા છે.
રાજ્યો અને કેન્દ્રીય એજન્સીઓની પૂર્વતૈયારીઓની સ્થિતિની સમીક્ષા કર્યા પછી, કેબિનેય સચિવે તમામ લોકોને નિર્દેશો આપ્યા હતા કે, ચક્રાવાતના માર્ગમાં આવતા નીચાણવાળા વિસ્તારોમાંથી તમામ લોકોનું સ્થળાંતરણ કરવામાં આવે અને તમામ માછીમારો દરિયામાંથી તેમના ઘરે પરત ફરે તે પણ સુનિશ્ચિત કરવામાં આવે. કોવિડ-19ના દર્દીઓને આપવામાં આવતી આવશ્યક તબીબી સેવામાં કોઇપણ અવરોધ ના આવે તે માટે વિશેષ પ્રયાસો હાથ ધરવામાં આવે. એજન્સીઓને એવા પણ નિર્દેશો આપવામાં આવ્યા હતા કે, તેઓ વીજળી, સંદેશાવ્યવહાર, ન્યૂક્લિઅર, રસાયણ, ઉડ્ડયન અને જહાજ ઇન્ફ્રાસ્ટ્રક્ચર તેમજ અસ્કયામતોની સલામતી સુનિશ્ચિત કરવા માટે આકસ્મિત સ્થિતિના પ્લાન સક્રિય કરે.
મહારાષ્ટ્ર અને ગુજરાતના અધિક સચિવ અને દાદરા અને નગર હવેલી તેમજ દમણ અને દીવના વહીવટી સલાહકારે આ બેઠકમાં વીડિયો કોન્ફરન્સના માધ્યમથી ભાગ લીધો હતો. ગૃહ, જાહાજ, વિદ્યુત, રેલવે, ટેલિકમ્યુનિકેશન, પેટ્રોલિયમ અને કુદરતી વાયુ, અણુ ઉર્જા, રસાયણો અને પેટ્રો કેમિકલ્સ, નાગરિક ઉડ્ડયન, આરોગ્ય મંત્રાલયો, IMD, IDS, NDMA અને NDRFના વરિષ્ઠ અધિકારીઓએ પણ આ બેઠકમાં ભાગ લીધો હતો.
કટોકટીની સ્થિતિની માહિતી મેળવવા માટે ફરી વાર NCMCની બેઠકનું આયોજન કરવામાં આવશે.
GP/DS
(Visitor Counter : 141
મંત્રીમંડળ
મંત્રીમંડળે એએઆઈનાં ઓપરેશનલ કેટેગરીનાં કર્મચારીઓને ડીપીઈ દ્વારા સૂચિત 50 ટકા  મર્યાદા ઉપરાંત આપવામાં આવતા કેટલાક વિશેષ ભથ્થાને નિયમિત કરવા માટે મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે એરપોર્ટ ઑથોરિટી ઑફ ઇન્ડિયા ની સંચાલન શ્રેણીનાં વિશિષ્ટ કર્મચારીઓ એટલે એર ટ્રાફિક કન્ટ્રોલર્સ, કોમ્યુનિકેશન્સ ઑફિસર અને પાયલટને ડિપાર્ટમેન્ટ ઓફ પબ્લિક એન્ટરપ્રાઇઝ  દ્વારા સૂચિત 50 ટકા /25ટકા  મર્યાદા ઉપરાંત આપવામાં આવતાં વિશેષ ભથ્થાંને રેગ્યુલર કરવાની મંજૂરી આપી દીધી છે. આ ભથ્થામાં રેટિંગ ભથ્થુ, કામગીરીનાં ભારણનું ભથ્થું, કુશળતાનું ભથ્થું, ઉડાનનું ભથ્થું અને ઇન્સ્ટ્રક્શન એલાવન્સ સામેલ છે. સાથે-સાથે મંત્રીમંડળે આ ભથ્થાઓને 35 ટકા  મર્યાદાની બહાર રાખવાની પણ મંજૂરી આપી દીધી છે. તેમને પોતાની નોકરી દરમિયાન ઘણા પ્રકારની જટિલ કામગીરીઓ પૂર્ણકરવાની હોય છે, જે માટે વ્યાપક જાણકારી અને કુશળતાની સાથે-સાથે માહિતી સાથે સંબંધિત વિશિષ્ટ કુશળતા  નો વ્યવહારિક ઉપયોગ કરવાની બાબતો પણ સામેલ હોય છે.
આ નિર્ણય એ હકીકતને ધ્યાનમાં રાખીને લેવામાં આવ્યો છે કે, એર ટ્રાફિકમાં અનેક ગણો વધારો થયો છે અને આ ટેકનિકલ કર્મચારીઓ આકાશમાં ઉડાનોને અત્યંત સુરક્ષિત રાખે છે. એનો ઉદ્દેશ સર્વોત્તમ પ્રતિભાશાળી વ્યાવસાયિકોને આકર્ષિત કરવાનો અને હાલનાં કુશળ શ્રમબળને જાળવી રાખવાનો છે, જેથી હવાઈ સફર કરતા પ્રવાસીઓને આંતરરાષ્ટ્રીય સ્તરની સુવિધાઓ મળી શકે. આ વ્યાવસાયિકોને ઉચિત મહેનતાણું આપવાની જરૂર છે.
J.Khunt/RP
(Visitor Counter : 130
પ્રધાનમંત્રીનું કાર્યાલય
પીએમએ એમ. શ્રીશંકરને CWG 2022માં પુરુષોની લાંબી કૂદમાં સિલ્વર મેડલ જીતવા બદલ અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ બર્મિંગહામમાં CWG 2022માં પુરુષોની લાંબી કૂદમાં સિલ્વર મેડલ જીતવા બદલ એમ. શ્રીશંકરને અભિનંદન પાઠવ્યા છે.
એક ટ્વીટમાં, પ્રધાનમંત્રીએ કહ્યું;
CWGમાં એમ. શ્રીશંકરનો સિલ્વર મેડલ ખાસ છે. દાયકાઓ પછી ભારતે CWGમાં પુરુષોની લાંબી કૂદમાં મેડલ જીત્યો છે. તેનું પ્રદર્શન ભારતીય એથ્લેટિક્સના ભાવિ માટે સારી નિશાની છે. તેને અભિનંદન. તે આવનારા સમયમાં ઉત્કૃષ્ટત સિધ્ધિઓ મેળવતો રહે.”
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ મિઝોરમના સીએમ સાથે સંવાદ કર્યો અને જંગલની આગની પરિસ્થિતિ વિશે જાણકારી મેળવી
પ્રધાનમંત્રી શ્રી નરેન્દ્ર મોદીએ આજે મિઝોરમના મુખ્યમંત્રી શ્રી ઝોરમથંગા સાથે સંવાદ કર્યો અને રાજ્યના વિવિધ હિસ્સાઓમાં જંગલની આગને કારણે સર્જાયેલી પરિસ્થિતિ વિશે જાણકારી મેળવી.
શ્રી મોદીએ એક ટ્વીટમાં કહ્યું હતું કે, “મિઝોરમના સીએમ, શ્રી ઝોરમથંગા સાથે વાતચીત કરી અને રાજ્યના વિવિધ હિસ્સામાં જંગલમાં લાગેલી આગને કારણે સર્જાયેલી પરિસ્થિતિ વિશે જાણ્યું, આ સંકટને પહોંચી વળવા કેન્દ્ર તરફથી તમામ સંભવિત સમર્થનની ખાતરી આપી છે. અમે સૌ મિઝોરમના લોકોની સલામતી અને સુખાકારી માટે પ્રાર્થના કરીએ છીએ. ”
SD/GP/JD
(
પ્રધાનમંત્રીનું કાર્યાલય
પ્રધાનમંત્રીએ મૌલાના અબુલ કલામ આઝાદને તેમની જયંતિ પર શ્રદ્ધાંજલિ આપી
પ્રધાનમંત્રી શ્રી નરેન્દ્ર મોદીએ મૌલાના અબુલ કલામ આઝાદને તેમની જયંતિ પર શ્રદ્ધાંજલિ આપી છે. પ્રધાનમંત્રીએ તેમને એક પથપ્રદર્શક વિચારક અને બુદ્ધિજીવી ગણાવ્યા જેમની સ્વતંત્રતા સંગ્રામમાં ભૂમિકા પ્રેરણાદાયી છે.
એક ટ્વિટમાં, પ્રધાનમંત્રી કહ્યું: “મૌલાના અબુલ કલામ આઝાદને તેમની જયંતિ પર શ્રદ્ધાંજલિ. પથપ્રદર્શક વિચારક અને બુદ્ધિજીવી, સ્વતંત્રતા સંગ્રામમાં તેમની ભૂમિકા પ્રેરણાદાયી છે. તેઓ શિક્ષણ ક્ષેત્ર પ્રત્યે જુસ્સાદાર હતા અને સમાજમાં ભાઈચારો વધારવા માટે કામ કર્યું હતું.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ હિમાચલ પ્રદેશના લોકોને રાજ્યના સ્થાપના દિવસ નિમિત્તે શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ હિમાચલ પ્રદેશના લોકોને રાજ્યના સ્થાપના દિવસ નિમિત્તે શુભેચ્છા પાઠવી છે.
પ્રધાનમંત્રીએ કહ્યું કે, હિમાચલ પ્રદેશના લોકોને રાજ્યના સ્થાપના દિવસ પર શુભેચ્છાઓ. આ રાજ્ય પ્રાકૃતિક સુંદરતા અને વીરતાની ભૂમિ છે, રાજ્ય આવનારા વર્ષોમાં વધુ સમૃદ્ધિ પ્રાપ્ત કરશે. હું પ્રાર્થના કરું છું કે રાજ્યના લોકો ખુશી અને સારુ સ્વાસ્થ્ય પ્રાપ્ત કરે.
NP/GP/RP
(Visitor Counter : 122